Държавен вестник, бр. 67, 2010 г., стр. 105

БРОЙ  67	
Д Ъ Р Ж А В Е Н  В Е С Т Н И К 	
СТР.  105  
Лечение на пациент с малигнено хема­
тологично заболяване може да се проведе в 
хематологично отделение/клиника от IІ ниво 
само след решение и препоръки на Клинична 
комисия по хематология. По изключение ле­
чението може да бъде започнато при спешни 
индикации, но случаят следва да бъде разгледан 
от Клинична комисия при първо следващо 
редовно заседание.
3.3. Минимален обем дейност: В хематоло­
гично отделение/клиника от ІІ ниво на ком­
петентност има минимум 450 – 500 преминали 
пациенти годишно.
3.4. Устройство на хематологично отделение/
клиника от IІ ниво на компетентност.
3.4.1. Приемно-консултативен кабинет 
(ПКК):
а) обслужване на пациенти, насочени за 
хоспитализация към хематологично отделение;
б) консултация на пациенти от други отде­
ления на лечебното заведение или на пациенти 
от други лечебни заведения, с които болницата 
има договор за консултации с лекар с призната 
специалност клинична хематология;
в) приемно-консултативен кабинет (ПКК) 
осъществява своята дейност съгласно СОП за 
прием на пациенти в хематологичното отделе­
ние, включващ нива на отговорност, дейности, 
осъществявани в ПКК, съхраняване и архивира­
не на документацията по приема на пациенти.
3.4.2. Болнични стаи – изисквания:
а) болнична структура от IІ ниво на ком­
петентност по клинична хематология трябва 
да разполага с минимален брой разкрити 
легла – 10; 
б) болничните стаи трябва да отговарят на 
действащите в страната здравни изисквания и 
технически норми (Наредба № 29 от 1999 г. 
за основните изисквания, на които трябва да 
отговарят устройството, дейността и вътрешният 
ред на лечебните заведения за болнична помощ, 
диспансерите и домовете за медико-социални 
грижи (ДВ, бр. 108 от 1999 г.).
3.4.3. Манипулационна – изисквания:
а) да отговаря на приетите за страната 
здравни изисквания и технически норми (На­
редба № 29 от 1999 г. за основните изисквания, 
на които трябва да отговарят устройството, 
дейността и вътрешният ред на лечебните за­
ведения за болнична помощ, диспансерите и 
домовете за медико-социални грижи, обн., ДВ, 
бр. 108 от 1999 г.);
б) да разполага със: работни плотове, камина 
за подготовка на цитотоксични лекарствени 
продукти, шкафове за лекарствени продукти и 
медицински изделия, спешен шкаф, кушетка, 
столове, хладилник, ръстомер, кантар, тер­
мостат, контейнери за разделно събиране на 
болничните отпадъци.
3.4.4. Манипулационна за диагностични 
процедури – самостоятелна или обща с други 
отделения на лечебното заведение за болнична 
помощ:
а) в манипулационната за диагностични про­
цедури се осъществяват инвазивни процедури, 
като аспирация на костен мозък (стернална 
пункция), костномозъчна биопсия (трепаноби­
опсия), пункции на серозни кухини, лумбални 
пункции и др.; 
б) манипулационната трябва да разполага 
с медицинска кушетка, масичка за подготовка 
на манипулациите, медицински шкаф, спешен 
шкаф, аспиратор, оборудване, необходимо за 
осъществяване на съответната манипулация 
(игли за аспирация, биопсия и др.).
3.4.5. Лекарски кабинет. Лекарският кабинет 
трябва да разполага с бюра, столове, шкафо­
ве за медицински документи, микроскопи с 
имерсионен обектив, негативоскоп, техника 
за записване и съхраняване на медицинска 
информация.
3.4.6. Сестрински кабинет. Сестринският 
кабинет трябва да разполага с бюра, столове, 
шкафове за медицински документи, техника 
за записване и съхраняване на медицинска 
информация.
3.4.7. Стая за секретар с регистратура за 
водене и съхраняване на документацията на 
пациентите с хематологични заболявания съ­
гласно нормативната уредба.
3.4.8. Стая за санитари.
3.4.9. Други: склад, архив, кухня и столова, 
сервизни помещения съгласно действащите 
в страната здравни изисквания и технически 
норми (Наредба № 29 от 1999 г. за основни­
те изисквания, на които трябва да отговарят 
устройството, дейността и вътрешният ред 
на лечебните заведения за болнична помощ, 
диспансерите и домовете за медико-социални 
грижи, обн., ДВ, бр. 108 от 1999 г.). 
3.5. Оборудване на хематологично отделение/
клиника от IІ ниво включва:
3.5.1. Стандартно оборудване за общотерапев­
тично отделение с легла за интензивни грижи, 
включително: ЕКГ апарат, перфузори, централни 
венозни катетри, набори за осъществяване на 
пункции на серозни кухини (плеврална, пери­
тонеална), на лумбални пункции, аспиратор.
3.5.2. Специфично оборудване на хематоло­
гично отделение от IІ ниво: игли за аспирация 
на костен мозък, костномозъчна биопсия, 
имерсионен микроскоп за изследване на ци­
тологични материали – 2 бр., оборудване за 
осъществяване на конвенционална химиоте­
рапия и трансфузионна терапия (инфузионни 
помпи) – 5 бр.
3.6. Изисквания към болничната инфра­
структура за осигуряване дейността на II ниво 
на компетентност по клинична хематология. 
3.6.1. Болничната инфраструктура трябва да 
има възможност за предоставяне на:
а) клинична лаборатория с възможност 
за хематологични, биохимични и хемостазни 
изследвания;